ഉദയനാപുരം ഗ്രാമപഞ്ചായത്ത്

കോട്ടയം ജില്ലയിലെ വൈക്കം താലൂക്കിൽ വൈക്കം ബ്ളോക്കിൽ വടക്കേമുറി, നടുവില വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് 20.15 വിസ്തീർണ്ണമുള്ള ഉദയനാപുരം ഗ്രാമപഞ്ചായത്ത്. പട്ടികജാതിയിൽപ്പെട്ട വനിതകൾക്കായി പ്രസിഡന്റ് സ്ഥാനം സംവരണം ചെയ്യപ്പെട്ടിട്ടുള്ള അപൂർവ്വം പഞ്ചായത്തുകളിൽ ഉദയനാപുരവും പെടുന്നു. വടക്കേമുറി, നടുവിലെ എന്നീ വില്ലേജുകളിൽ കയറിയിറങ്ങിക്കിടക്കുന്ന ഈ പഞ്ചായത്ത് ആദ്യമായി രൂപം കൊണ്ടത് 1953 ആഗസ്റ്റ് 15-നാണ്. അന്ന് എട്ടു വാർഡുകളും 9 സീറ്റുമുള്ള പഞ്ചായത്ത് പ്രവർത്തനമാരംഭിച്ചത് പിതൃകുന്നം ക്ഷേത്രത്തിന് തെക്ക് വശമുള്ള വിദ്വാൻ എ.കെ പത്മനാഭപിള്ളയുടെ വാടകച്ചാവടിയിലാണ്. പിന്നീടാണ് ഇത്തിപ്പുഴയിലുള്ള എസ്.എൻ.ഡി.പി യോഗം വക കെട്ടിടത്തിലേക്ക് ഓഫീസിന്റെ പ്രവർത്തനം മാറ്റിയത്. ഉള്ളാടപ്പള്ളീൽ എം.പവിത്രനായിരുന്നു ആദ്യത്തെ പ്രസിഡന്റ്.  ചരിത്ര പ്രധാനമായ വൈക്കം പട്ടണത്തിന്റെ വടക്കും കിഴക്കുമായി കിടക്കുന്ന ഒരു ഗ്രാമപ്രദേശമാണ് ഉദയനാപുരം.ഇപ്പോൾ വല്ലകത്താണ് പഞ്ചായത്ത്‌ ഓഫീസ് സ്ഥിതി ചെയ്യുന്നത്. വടക്ക് ഇത്തിപ്പുഴയാറും പടിഞ്ഞാറ് വേമ്പനാട് കായലും തെക്ക് വൈക്കം നഗരസഭയും കിഴക്ക് തലയോലപ്പറമ്പ് പഞ്ചായത്തും ആണ് അതിരുകൾ

അതിരുകൾ
തെക്ക്‌ - തലയാഴം പഞ്ചായത്ത്, വൈക്കം നഗരസഭ 
വടക്ക് -മറവൻതുരുത്ത് പഞ്ചായത്ത്
കിഴക്ക് - തലയോലപ്പറമ്പ് പഞ്ചായത്ത്
പടിഞ്ഞാറ് - വൈക്കം നഗരസഭ, വേമ്പനാട് കായൽ

 വാർഡുകൾ
അക്കരപ്പാടം  	
വടക്കേമുറി
നാനാടം 	
ഇരുമ്പൂഴിക്കര 	 
വൈക്കപ്രയാർ പടിഞ്ഞാറ് 	
വൈക്കപ്രയാർ കിഴക്ക് 	 
പടിഞ്ഞാറെക്കര 	
പുത്തൻപാലം 
വാഴമന 
കണത്താലി 
വല്ലകം 	
പരുത്തിമുടി 
ഉദയനാപുരം 
പടിഞ്ഞാറെമുറി 
പനമ്പുകാട്
വല്യാറ 	 
നേരെകടവ്

സ്ഥിതിവിവരക്കണക്കുകൾ
 ജില്ല  കോട്ടയം ബ്ലോക്ക് 	 വൈക്കം വിസ്തീര്ണ്ണം  20.15 ചതുരശ്ര കിലോമീറ്റർ ജനസംഖ്യ 27,632 പുരുഷന്മാർ 13,215 സ്ത്രീകൾ 	14,417 ജനസാന്ദ്രത 	1193 സ്ത്രീ : പുരുഷ അനുപാതം1014 സാക്ഷരത  88%

 അവലംബങ്ങൾ 
http://www.trend.kerala.gov.in  
http://lsgkerala.in/udayanapurampanchayat 
Census data 2001

വർഗ്ഗം: കോട്ടയം ജില്ലയിലെ ഗ്രാമപഞ്ചായത്തുകൾ